rejauldu/bengali-wikipedia huggingface dataset:
thumb|right|বাংলাদেশ মহিলা সমিতি মিলনায়তন, বেইলি রোড, ঢাকা।  বাংলাদেশ মহিলা সমিতি হলো বাংলাদেশের একটি স্বেচ্ছাসেবী, সমাজকল্যাণমূলক ও অরাজনৈতিক সংগঠন। এটি মূলতঃ ১৯৪৮ সালে অল পাকিস্তান উইমেন অ্যাসোসিয়েশন নামে লেডি রানা লিয়াকত আলী (পাকিস্তানের তৎকালীন প্রধানমন্ত্রীর স্ত্রী) কর্তৃক প্রতিষ্ঠিত সামাজিক সংগঠনের ঢাকায় প্রতিষ্ঠিত শাখা যা ১৯৪৯ সালে খোলা হয়েছিল। এই সংগঠনটি নারীদের শিক্ষা ও স্বাস্থ্যসেবা নিশ্চিত করতে কাজ করে চলার পাশাপাশি নারীদের বিভিন্ন আইনি বিষয়গুলিতেও সহায়তা ও জনসচেতনতা বৃদ্ধি করছে।   প্রতিষ্ঠানের পরিচিতি    ইতিহাস  বাংলাদেশ মহিলা সমিতি হলো বাংলাদেশের একটি স্বেচ্ছাসেবী, সমাজকল্যাণমূলক ও অরাজনৈতিক সংগঠন। এটি মূলতঃ ১৯৪৮ সালে অল পাকিস্তান উইমেন অ্যাসোসিয়েশন নামে লেডি রানা লিয়াকত আলী (পাকিস্তানের তৎকালীন প্রধানমন্ত্রীর স্ত্রী) কর্তৃক প্রতিষ্ঠিত সামাজিক সংগঠনের ঢাকায় প্রতিষ্ঠিত শাখা যা ১৯৪৯ সালে খোলা হয়েছিল। এই সংগঠনটি নারীদের শিক্ষা ও স্বাস্থ্যসেবা নিশ্চিত করতে কাজ করে চলার পাশাপাশি নারীদের বিভিন্ন আইনি বিষয়গুলিতেও সহায়তা ও জনসচেতনতা বৃদ্ধি করছে।   কর্মকাণ্ড  বাংলাদেশ মহিলা সমিতি বাংলাদেশের সাংস্কৃতিক চর্চায় ভূমিকা রেখেছে। বাংলাদেশ মহিলা সমিতির মিলানায়তনে নাট্য অভিনয়ের  অনেক গুণী অভিনেতার শুরু হয়েছে।   অবদান    পুরস্কার ও সম্মাননা   সেলিম আল দীন পদক   আরও দেখুন   বাংলাদেশ মহিলা সমিতি বালিকা উচ্চ বিদ্যালয় ও কলেজ   তথ্যসূত্র    বহিঃসংযোগ     বাংলাদেশ মহিলা সমিতির ওয়েবসাইট https://bangladeshmohilasamity.com/#dialogue  বিষয়শ্রেণী:বাংলাদেশে নারী অধিকার বিষয়শ্রেণী:নারী অধিকার সংগঠন বিষয়শ্রেণী:বাংলাদেশ ভিত্তিক নারী সংগঠন বিষয়শ্রেণী:১৯৪৯-এ প্রতিষ্ঠিত সংগঠন
মহানির্বাণী আখড়া বা শ্রী পঞ্চায়েতি আখড়া  মহানির্বাণী হল একটি শৈব শাস্ত্রধারী (আধ্যাত্মিক লিপি ধারক) আখড়া। এটি হিন্দু ঐতিহ্যের তিনটি প্রধান (মোট সাতটির মধ্যে) শাস্ত্রধারী আখাড়গুলোর একটি।  প্রবর্তন যদিও ঐতিহ্য অনুসারে মহানির্বাণী আখড়ার ঐতিহ্য দশ হাজার বছরের পুরানো, এটি আনুষ্ঠানিকভাবে ৭৪৮ খ্রিস্টাব্দে সংগঠিত হয়েছিল।A history of Dasnami Naga Sanyasis http://dspace.wbpublibnet.gov.in:8080/jspui/handle/10689/9526   ৭৪৮ খ্রিস্টাব্দে, অটল আখড়ার সাতজন সাধুর দল  গঙ্গাসাগর নামক স্থানে তপস পরিবেশন করেছিলেন। তারা সাধক কপিল মহামুনির দর্শন দ্বারা অনুগ্রহপ্রাপ্ত হয়েছিল। তাঁর আশীর্বাদে, তারা হরিদ্বারের নীল ধারার কাছে দাপ্তরিক নাম "মহানির্বাণী আখাদ" দিয়ে নাগা ঐতিহ্যকে পুনরুজ্জীবিত করেছিল। আখড়াটির প্রধান উপাস্য দেবতা কিংবদন্তি সাধক কপিল মহামুনি।  আখড়াটি আনুষ্ঠানিকভাবে আদি শঙ্করাচার্য তাঁর জীবদ্দশায় সংগঠিত করেছিলেন। আরও দেখুন  মানবধর্ম সভা  তথ্যসূত্র  বিরাট হিন্দুস্তান সঙ্গ  বিষয়শ্রেণী:হিন্দু আন্দোলন বিষয়শ্রেণী:শৈবধর্ম
বেনিন জাতীয় ফুটবল দল () হচ্ছে আন্তর্জাতিক ফুটবলে বেনিনের প্রতিনিধিত্বকারী পুরুষদের জাতীয় দল, যার সকল কার্যক্রম বেনিনের ফুটবলের সর্বোচ্চ নিয়ন্ত্রক সংস্থা বেনিন ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৯ সালের ৮ই নভেম্বর তারিখে, বেনিন প্রথমবারের মতো আন্তর্জাতিক খেলায় অংশগ্রহণ করেছে; দাওমেতে অনুষ্ঠিত উক্ত ম্যাচে বেনিন দাওমকে ১–০ গোলের ব্যবধানে পরাজিত করেছে।  ২০,০০০ ধারণক্ষমতাবিশিষ্ট স্তাদ দে লামিতিতে লেস একুরোই নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বেনিনের রাজধানী পোর্তো-নোভোয় অবস্থিত। বর্তমানে এই দলের ম্যানেজারের দায়িত্ব পালন করছেন মিশেল দুসুয়ে এবং অধিনায়কের দায়িত্ব পালন করছেন আক্রমণভাগের খেলোয়াড় স্তেফান সেসেনিয়ন।  বেনিন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে বেনিন এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ২০১৯ আফ্রিকা কাপ অফ নেশন্সের কোয়ার্টার-ফাইনালে পৌঁছানো, যেখানে তারা সেনেগালের কাছে ১–০ গোলের ব্যবধানে পরাজিত হয়েছে।  স্তেফান সেসেনিয়ন, খালিদ আদেনুন, রমুয়ালদ বোকো, রাজাক ওমোতোয়োসি এবং স্তেভ মুনির মতো খেলোয়াড়গণ বেনিনের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০০৯ সালের নভেম্বর মাসে প্রকাশিত র‌্যাঙ্কিংয়ে বেনিন তাদের ইতিহাসে সর্বপ্রথম সর্বোচ্চ অবস্থান (৫৯তম) অর্জন করে এবং ১৯৯৬ সালের জুলাই মাসে প্রকাশিত র‌্যাঙ্কিংয়ে তারা ১৬৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বেনিনের সর্বোচ্চ অবস্থান হচ্ছে ৫৬তম (যা তারা ১৯৬৪ সালে অর্জন করেছিল) এবং সর্বনিম্ন অবস্থান হচ্ছে ১৬৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪  উত্তীর্ণ হয়নি  ৩  ০  ০  ৩  ১  ১০  ১৯৭৮  অংশগ্রহণ করেনি  অংশগ্রহণ করেনি  ১৯৮২   ১৯৮৬  উত্তীর্ণ হয়নি  ২  ০  ০  ২  ০  ৬  ১৯৯০  অংশগ্রহণ করেনি  অংশগ্রহণ করেনি  ১৯৯৪  উত্তীর্ণ হয়নি  ৬  ১  ০  ৫  ৩  ১৯  ১৯৯৮  অংশগ্রহণ করেনি  অংশগ্রহণ করেনি   ২০০২  উত্তীর্ণ হয়নি  ২  ০  ১  ১  ১  ২  ২০০৬  ১২  ২  ৩  ৭  ১৩  ২৬  ২০১০  ৬  ৩  ১  ২  ৬  ৬  ২০১৪  ৬  ২  ২  ২  ৮  ৯  ২০১৮  ২  ১  ০  ১  ২  ৩  ২০২২  অনির্ধারিত  অনির্ধারিত মোট   ০/২৩   ৩৯  ৯  ৭  ২৩  ৩৪  ৮১  তথ্যসূত্র  বহিঃসংযোগ     ফিফা-এ বেনিন জাতীয় ফুটবল দল    ক্যাফ-এ বেনিন জাতীয় ফুটবল দল   বিষয়শ্রেণী:বেনিন জাতীয় ফুটবল দল বিষয়শ্রেণী:আফ্রিকার জাতীয় ফুটবল দল
দাশপাড়া বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।   আয়তন  দাশপাড়া ইউনিয়নের আয়তন ৪,৮১০ একর।   প্রশাসনিক কাঠামো  দাশপাড়া ইউনিয়ন বাউফল উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী দাশপাড়া ইউনিয়নের মোট জনসংখ্যা ১৯,০৫২ জন। এর মধ্যে পুরুষ ৯,২৯৬ জন এবং মহিলা ৯,৭৫৬ জন। মোট পরিবার ৪,০৩৫টি।   শিক্ষা  ২০১১ সালের আদমশুমারি অনুযায়ী দাশপাড়া ইউনিয়নের সাক্ষরতার হার ৫১.৬%।   আরও দেখুন   বাউফল উপজেলা  বাউফল থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:বাউফল উপজেলার ইউনিয়ন
মালাগাসি ফুটবল ফেডারেশন (, ; এছাড়াও সংক্ষেপে এমএফএফ নামে পরিচিত) হচ্ছে মাদাগাস্কারের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬১ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মাদাগাস্কারের রাজধানী আন্তানানারিভোয় অবস্থিত।  এই সংস্থাটি মাদাগাস্কারের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মালাগাসি প্রো লীগ এবং মাদাগাস্কার কাপের মতো প্রতিযোগিতার সকল কার্যক্রম পরিচালনা করে। বর্তমানে মালাগাসি ফুটবল ফেডারেশনের সভাপতির দায়িত্ব পালন করছেন রাউল আরিজাকা এবং সাধারণ সম্পাদকের দায়িত্ব পালন করছেন সলোন্দ্রানিয়া মাহাতভো।  কর্মকর্তা   অবস্থান  নাম সভাপতি  রাউল আরিজাকা সহ-সভাপতি  আন্দ্রিয়াননি ভিক্তোরিয়েন সাধারণ সম্পাদক  সলোন্দ্রানিয়া মাহাতভো কোষাধ্যক্ষ  স্তানিস্লাস রাকোতোমালালা গণমাধ্যম এবং যোগাযোগ পরিচালক  ভলোলোনা রায়েরিয়ারিসন প্রযুক্তিগত পরিচালক  জঁ ফ্রঁসোয়া দেবোঁ ফুটসাল সমন্বয়কারী   জাতীয় দলের কোচ (পুরুষ)  নিকোলাস দুপুইস জাতীয় দলের কোচ (নারী)  জোহারি রাকোতোমালালা রেফারি সমন্বয়কারী  পাস্কাল আন্দ্রিয়ানান্তেনাইনা  তথ্যসূত্র  বহিঃসংযোগ     ফিফা-এ মালাগাসি ফুটবল ফেডারেশন    ক্যাফ-এ মালাগাসি ফুটবল ফেডারেশন   বিষয়শ্রেণী:মালাগাসি ফুটবল ফেডারেশন বিষয়শ্রেণী:১৯৬১-এ মাদাগাস্কার-এ প্রতিষ্ঠিত বিষয়শ্রেণী:১৯৬১-এ প্রতিষ্ঠিত ক্রীড়া সংস্থা বিষয়শ্রেণী:মাদাগাস্কারের ক্রীড়া নিয়ন্ত্রণ সংস্থা বিষয়শ্রেণী:মাদাগাস্কারের ফুটবল পরিচালনা পরিষদ বিষয়শ্রেণী:ক্যাফের সদস্য
২ নভেম্বর, ২০১৮ সালে, মিনয়ায় ভ্রমণকারী একদল মিশরীয় খ্রিস্টানদের বাসে বন্দুকধারীরা আগুন ধরিয়ে দেয়। সেখানে তিনটি গাড়ীর একটি পুড়ে কয়লা হয়ে যায় এবং দুইজন পালিয়ে যেতে সক্ষম হন। ভ্রমণকারী যানবাহনগুলি মিশরের সোহাগ গভর্নোরেট এবং মিনিয়ের গভর্নোরেট থেকে  ক্যাপ্টেনকে কনফেসর সেন্ট স্যামুয়েল মঠের দিকে যাচ্ছিল।  মিনয়া থেকে কমপক্ষে ১২ জনের মধ্যে ৭ জন নিহত হয়েছে,  এবং অন্যান্যরা আহত হয়েছে।  ২০১৭ সালে একই স্থান কাছাকাছি একই আক্রমণের ঘটনা  ঘটেছে।   তথ্যসূত্র   বহিঃসংযোগ  বিষয়শ্রেণী:২০১৮-এ হত্যাকাণ্ড বিষয়শ্রেণী:২০১৮-এ আফ্রিকায় খুন বিষয়শ্রেণী:২০১৮-এ ইসলামিক সন্ত্রাসী ঘটনা বিষয়শ্রেণী:খ্রিস্টান হত্যাকাণ্ড বিষয়শ্রেণী:২০১৮-এ আফ্রিকায় গণগুলিবর্ষণ বিষয়শ্রেণী:মিশরে হত্যাকাণ্ড বিষয়শ্রেণী:মিশরে গণগুলিবর্ষণ বিষয়শ্রেণী:মিশরে অতর্কিত হামলা
পেশাওয়ার জেলা (, )  পাকিস্তানের খাইবার পাখতুনখোয়া প্রদেশের একটি জেলা। এটি  পাকিস্তানের রাজধানী ইসলামাবাদ থেকে ১৬০ কিলোমিটার পশ্চিমে অবস্থিত। এই জেলার জেলা সদর হল পেশাওয়ার, যা খাইবার পাখতুনখোয়া রাজধানী।  সংক্ষিপ্ত বিবরণ এবং ইতিহাস  পেশাওয়ার জেলা ভূ-কৌশলগতভাবে গুরুত্বপূর্ণ স্থানে অবস্থিত। এই জেলার একটি সমৃদ্ধ ইতিহাস রয়েছে। এই জেলা ও শহর অনেক সভ্যতার উত্থান ও পতন দেখেছে। এটি একসময় গান্ধার সভ্যতার কেন্দ্র ছিল এবং পরবর্তীকালে পারস্য, গ্রীক, বৌদ্ধ, কুশন, আফগান, মুঘল, শিখ এবং ব্রিটিশ দ্বারা শাসিত হয়েছিল। পেশাওয়ার নামের মূল জেলাটি ছিল ব্রিটিশ ভারতের উত্তর-পশ্চিম সীমান্ত প্রদেশের একটি জেলা।Peshawār District - Imperial Gazetteer of India, v. 20, p. 111.  ১৯৪৭ সালে স্বাধীনতার পর, প্রাচীন পেশাওয়ার জেলা পেশাওয়ার বিভাগে পরিণত হয় যা বর্তমানে পেশোয়ার জেলা, চরসাদ্দা জেলা ও নওশরা জেলা নিয়ে গঠিত। জুলাই ১৯৮৮ সালে, সাবেক চরসাদ্দা তেহসিল পৃথক হয়ে চরসাদ্দা জেলা হয়ে ওঠে, পূর্ব নওশরা তেহসিল ১৯৯০ সালে নওশরা জেলা হিসেবে গঠিত হয়। পাকিস্তানের প্রশাসনিক কাঠামোর সাম্প্রতিক সংশোধনের অধীনে ২০০১ সালে ঘোষিত পেশাওয়ারকে নগর জেলার মর্যাদা দেওয়া হয়।  জনসংখ্যার উপাত্ত ২০১৭ সালের আদমশুমারি অনুসারে পেশাওয়ার জেলার জনসংখ্যা ৪২,৬৯,০৭৯। জেলা জনসংখ্যা নিচের সারণীর মধ্যে দেখানো হয়েছে।   জনগণনা বছরজনসংখ্যা গ্রামীণ নগর ক্যান্টনমেন্ট এলাকা১৯৫১৩,৯০,৬৮৭২,৩৯,২৫২১,০৯,৫১০৪১,৯২৫১৯৬১৫,২৯,১৫৮৩,১০,৪৬৭১,৭১,৭৬৬৪৬,৯২৫১৯৭২৮,০৭,০১২৫,৩৪,৩১৫২,২৯,২২৩৪৩,৪৭৪১৯৮১১১,১৩,৩০৩৫,৪৭,০৫৫৫,০৬,৮৯৬৫৯,৩৫২১৯৯৮২০,২৬,৮৫৮১০,৪৪,০৩৫৯,১৪,০৭৬৬৮,৭৪০২০১৭৪২,৬৯,০৭৯২২,৯৯,০৩৭১৯,৭০,০৪২৭০,৭৪১ ১৯৯৮ সালের আদমশুমারি ১৯৯৮ সালে, জনসংখ্যা ২২,২৬,৮৫১ জন ছিল, যার মধ্যে ৪৯% শহুরে জনগণ ছিল। ১৯৯৮ সালের আদমশুমারি ফলাফলে পশতু এই জেলার ৮৬% জনসংখ্যার প্রথম ভাষা ছিল। ১৯৮১ সালের আদমশুমারি  পেশাওয়ার তেহসিলের ১৯৮১ সালের আদমশুমারি ফলাফল অনুযায়ী পশতু ৮০% পরিবারের ভাষা ছিল। এছাড়া হিন্দকো- ১৩%, উর্দু ৩.৮% এবং পাঞ্জাবী ৩.৩% পরিবারের ভাষা ছিল।  শিক্ষা  thumb|right|280px|পেশাওয়ার বিশ্ববিদ্যালয় (সরকারি খাত)  পেশোয়ার জেলায় সরকারি ও বেসরকারি খাতে চমৎকার কিছু শিক্ষা প্রতিষ্ঠান রয়েছে। জেলাটিতে মানবিক, সাধারণ বিজ্ঞান, বিজ্ঞান, প্রকৌশল বিজ্ঞান, চিকিৎসা বিজ্ঞান, কৃষি বিজ্ঞান এবং ব্যবস্থাপনা বিজ্ঞান থেকে শুরু করে সকল প্রধান শিক্ষার জন্য বিশ্ববিদ্যালয় রয়েছে। বর্তমানে ৯টি মেডিকেল কলেজের মধ্যে সরকারি খাতে ২টি এবং বেসরকারি খাতে ৭টি  রয়েছে। কলেজগুলো পাকিস্তান মেডিকেল ও ডেন্টাল অ্যাসোসিয়েশন দ্বারা অনুমোদিত। এছাড়াও খাইবার মেডিকেল বিশ্ববিদ্যালয় নামে একটি মেডিকেল বিশ্ববিদ্যালয় রয়েছে।  ১৯৫০ সালে, প্রথম সরকারি খাতে পেশাওয়ার বিশ্ববিদ্যালয়টি প্রতিষ্ঠিত হয়েছিল। ১৯৮০ সালে, প্রকৌশল ও প্রযুক্তি বিশ্ববিদ্যালয়, পেশাওয়ার প্রতিষ্ঠিত হয় এবং ১৯৮১ সালে কৃষি বিশ্ববিদ্যালয়, পেশাওয়ার উদ্বোধন করা হয়। ১৯৮৬ সালে, প্রথম বেসরকারি খাতের বিশ্ববিদ্যালয় সিইসিওএস ইউনিভার্সিটি অব আইটি অ্যান্ড ইমার্জিং সায়েন্সস যাত্রা শুরু করে। ১৯৯৫ সালে, ম্যানেজমেন্ট সায়েন্স ইনস্টিটিউট (পেশোয়ার) নামে একটি সরকারি ব্যবস্থাপনা প্রতিষ্ঠান প্রতিষ্ঠিত হয়, যা ২০০৫ সালে ডিগ্রী প্রদান প্রতিষ্ঠান হিসেবে গড়ে ওঠে।  তথ্যসূত্র  গ্রন্থপঞ্জি  বহিঃসংযোগ   বিষয়শ্রেণী:খাইবার পাখতুনখোয়ার জেলা বিষয়শ্রেণী:পেশাওয়ার জেলা
থাম্ব|Samsung Galaxy S Samsung Galaxy S হলো স্যামসাং-এর তৈরি একটি উচ্চ-প্রদর্শন স্মার্টফোন সিরিজ, যা অ্যান্ড্রয়েড অপারেটিং সিস্টেমে চলে। এটি মূলত ফ্ল্যাগশিপ ডিভাইস হিসেবে বাজারে এসেছে এবং বিশ্বব্যাপী জনপ্রিয়। Galaxy S সিরিজ প্রথম ২০১০ সালে লঞ্চ করা হয়েছিল এবং তখন থেকে নতুন নতুন সংস্করণ নিয়মিত মুক্তি পাচ্ছে।   ইতিহাস  Samsung Galaxy S সিরিজের প্রথম ফোন Galaxy S ২০১০ সালের জুনে লঞ্চ করা হয়। এটি তখনকার বাজারে উচ্চমানের হার্ডওয়্যার, সুপার AMOLED ডিসপ্লে এবং শক্তিশালী প্রসেসরের জন্য পরিচিত ছিল। এর পরবর্তী বছরগুলোতে স্যামসাং নিয়মিত নতুন মডেল প্রকাশ করে যেমন Galaxy S II, S III, S4 ইত্যাদি।    প্রযুক্তিগত উন্নতি    প্রতিটি মডেলে কী নতুন প্রযুক্তি বা বৈশিষ্ট্য যোগ হয়েছে। উদাহরণ: ক্যামেরা উন্নতি, ব্যাটারি লাইফ, প্রসেসর শক্তি, ডিসপ্লে রেজোলিউশন।  Galaxy S সিরিজের মধ্যে OLED থেকে Dynamic AMOLED পর্যন্ত পরিবর্তনের বিবরণ।   স্যামসাং গ্যালাক্সি S সিরিজের স্পেসিফিকেশন  মডেললঞ্চ বছরডিসপ্লেপ্রসেসরRAMস্টোরেজব্যাটারিপ্রধান ক্যামেরাঅপারেটিং সিস্টেমGalaxy S২০১০৪.০" সুপার AMOLED১ GHz Hummingbird৫১২ MB৮/১৬/৩২ GB১৫০০ mAh৫ MPAndroid 2.1 (Eclair)Galaxy S II২০১১৪.৩" সুপার AMOLED Plus১.২ GHz ডুয়াল-কোর১ GB১৬/৩২ GB১৬৫০ mAh৮ MPAndroid 2.3 (Gingerbread)Galaxy S III২০১২৪.৮" HD সুপার AMOLED১.৪ GHz কোয়াড-কোর১ GB১৬/৩২/৬৪ GB২১০০ mAh৮ MPAndroid 4.0 (Ice Cream Sandwich)Galaxy S4২০১৩৫.০" Full HD সুপার AMOLED১.৬/১.৯ GHz অক্টা-কোর২ GB১৬/৩২/৬৪ GB২৬০০ mAh১৩ MPAndroid 4.2.2 (Jelly Bean)   ভিজ্যুয়াল ভ্যালু    প্রতিটি মডেলের ছবি যোগ করলে পাঠক ভিজ্যুয়ালি টাইমলাইন বুঝতে পারবে।  একটি টাইমলাইন চার্ট (২০১০ → বর্তমান পর্যন্ত লঞ্চ বছর) দিতে পারেন।    অতিরিক্ত টেক ডিটেইলস    প্রসেসরের ধরন (Exynos না Snapdragon), কারণ বাজারভেদে ভিন্ন ভিন্ন ছিল।  সফটওয়্যার আপডেট ইতিহাস (লঞ্চ OS → সর্বশেষ অফিসিয়াল আপডেট)।
alt=President presents woman with award|ডান|থাম্ব| পদ্মশ্রী পাচ্ছেন সবরমতী alt=Three women bending over to plant rice|ডান|থাম্ব| ধানক্ষেতে ধানের তীব্রতা বৃদ্ধির পদ্ধতি অনুশীলন করছেন মহিলারা সবরমতী (জন্ম  ) হলেন একজন ভারতীয় সংরক্ষণবাদী এবং কৃষক যিনি ওড়িশা রাজ্যের নয়াগড় জেলায় বসবাস করেন। তিনি সম্ভব নামে একটি বেসরকারি সংস্থার সাথে কাজ করেন, এটির কল্পনা করেছিলেন তাঁর বাবা পদ্মশ্রী অধ্যাপক রাধামোহন। এই সংস্থা জৈব চাষ এবং দেশীয় জাতের সংরক্ষণের প্রচার করে এবং আরও অনেক কাজ করে। সবরমতীর কৃতিত্বের স্বীকৃতিস্বরূপ ২০১৮ সালে তিনি নারী শক্তি পুরস্কার এবং ২০২০ সালে পদ্মশ্রী পুরস্কার লাভ করেন।   কর্মজীবন  সবরমতীর জন্ম  সাল। তিনি ভারতের ওড়িশা রাজ্যের ভুবনেশ্বরের কাছে নয়াগড় জেলায় থাকেন। তাঁর বাবা রাধামোহন ১৯৮০-এর দশকে একটি জমি কিনেছিলেন, সেটি ছিল একটি পরিত্যক্ত জমি। জৈব চাষ পদ্ধতি ব্যবহার করে, বাবা এবং মেয়ে তিন বছর পর জমি পুনরুজ্জীবিত করলেন। এরপর তাঁরা আরও জমি কিনে  ৯০ একর পর্যন্ত সংগ্রহ করেন। অন্যান্য জিনিসের মধ্যে তাঁরা ক্লোভ বিন, জ্যাক বিন, সোর্ড বিন এবং কালো চাল চাষ করেন। তাঁরা একসাথে "সম্ভব" নামে একটি বেসরকারি সংস্থা (এনজিও) প্রতিষ্ঠা করেন যারা জৈব চাষ এবং বীজ বিনিময়কে উৎসাহিত করে। ১৯৯৩ সালে সম্ভব-এর হয়ে পূর্ণকালীন কাজ করার জন্য তিনি অক্সফামের চাকরি ছেড়ে দেন।  ২০২১ সালের মধ্যে, সংরক্ষণের জন্য সম্ভব ৫০০টি বীজ জাত সংগ্রহ করেছিল। এটি প্রশিক্ষণ দিবস পালন করে এবং বার্ষিক বীজ উৎসব পরিচালনা করে। স্থানীয় গ্রামে নারীর অধিকার এবং পরিবেশগত বিষয়গুলিকে প্রচার করার জন্য এই এনজিও-টি মা সরস্বতী নামে একটি স্ব-সহায়ক গোষ্ঠীর সাথে অংশীদারিত্ব করেছে। এটি ধানের উৎপাদন সর্বাধিক করার জন্য তৈরি সিস্টেম অফ রাইস ইনটেনসিফিকেশন (এসআরআই) কে উৎসাহিত করে। সবরমতীর মতে, এটি ধানক্ষেতে কর্মরত মহিলাদের জন্য শ্রম প্রক্রিয়াও সহজ করে তোলে।   পুরস্কার এবং স্বীকৃতি  ২০১৮ সালে সবরমতীর কাজ স্বীকৃতি পায়, যখন তিনি ভারতের সর্বোচ্চ বেসামরিক নারী পুরস্কার, নারী শক্তি পুরস্কার লাভ করেন। ২০২০ সালে, তিনি তাঁর বাবার সাথে কয়েক দশক ধরে সংরক্ষণ এবং জৈব চাষের প্রচারের স্বীকৃতিস্বরূপ পদ্মশ্রী পেয়েছিলেন। মন্ত্রী পীযূষ গোয়েল বলেছেন যে দুজন "অখ্যাত নায়ক"।  তিনি আরও কিছু পুরস্কার পেয়েছেন, সেগুলি হলো:  প্রেরণা পুরস্কার- ২০১৩  ওড়িশা লিভিং লিজেণ্ড অ্যাওয়ার্ড- ২০১৫  সম্ভাবী পুরস্কার - ২০১৬  ইমপ্যাক্ট উইমেন অ্যাওয়ার্ড-২০১৮  ইমপ্যাক্ট লিডার অফ দ্য ইয়ার পুরস্কার - ২০২২  ওড়িশা কৃষি ও প্রযুক্তি বিশ্ববিদ্যালয় কর্তৃক সম্মানসূচক ডক্টরেট (ডিএসসি)  প্রতিভা সম্মান - ২০২৩  টাইমস পাওয়ার উইমেন ওড়িশা পুরস্কার - ২০২৩  এছাড়া আরও অনেক প্রশংসা এবং স্বীকৃতি।   নির্বাচিত লেখা         তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় নারী সক্রিয়কর্মী বিষয়শ্রেণী:ভারতীয় সংরক্ষণবাদী বিষয়শ্রেণী:পদ্মশ্রী প্রাপক বিষয়শ্রেণী:নারী শক্তি পুরস্কার বিজয়ী বিষয়শ্রেণী:জন্মের সাল অনিশ্চিত বিষয়শ্রেণী:১৯৬০-এর দশকে জন্ম
গরুর মাংসের নুডল স্যুপ () স্টু অথবা অথবা অল্প আঁচে রান্না করা লাল গোমাংস,গরুর মাংসের ঝোল, শাকসবজি এবং চীনা নুডল সংমিশ্রনে তৈরী করা একপ্রকার নুডল স্যুপ।  ভিন্ন ভিন্নভাবে এটি পূর্ব এশিায় ও দক্ষিণ পূর্ব এশিয়া জুড়ে পাওয়া যায়।  হুইয়ের মানুষজন তাং রাজবংশের শাসন চলাকালে মূলত গরুর মাংসের নুডল স্যুপ আবিষ্কার করেন, যেটি তখন "লনজু গরুর মাংসের নুডল স্যুপ" হিশেবে পরিচিত ছিলো।লনলি প্ল্যানেট ফুড，বিশ্বের সেরা ঝাল খাবার, লনলি প্ল্যানেট, ২০১৭ন্যাট টেট， ড্রাগনের আহার:চীনের রান্নাঘর ভ্রমণ，অ্যান্ড্রুজ ম্যাকমিল প্রকাশনা, ২০১১  তথ্যসূত্র    বিষয়শ্রেণী:তাইওয়ানী খাবার বিষয়শ্রেণী:নুডল স্যুপ বিষয়শ্রেণী:স্যুপ বিষয়শ্রেণী:রামেন বিষয়শ্রেণী:চীনা রন্ধনশৈলী বিষয়শ্রেণী:গরুর মাংসের পদ বিষয়শ্রেণী:জাতীয় পদ বিষয়শ্রেণী:তাইওয়ানীয় রন্ধনশৈলী বিষয়শ্রেণী:তাং রাজবংশ
thumb|250px|নাজকা চিত্রিত মৃৎপাত্র - রঙের ব্যবহার লক্ষ্যণীয়।  নাজকা সংস্কৃতি হল আন্দীয় অঞ্চলের এক সুপ্রাচীন সংস্কৃতি। মোটামুটি ১০০ খ্রিস্টপূর্বাব্দ থেকে ৮০০ খ্রিষ্টাব্দ পর্যন্ত সময়কাল এই সংস্কৃতির বিকাশের সময়। দক্ষিণ পেরুর শুষ্ক উপকূলে নাজকা শহরের কাছে রিও গ্রন্দে নদীর উপত্যকায় এই সভ্যতা বিস্তার লাভ করেছিল বলে ঐ শহরের নামানুসারে একে নাজকা সংস্কৃতি বলে অভিহিত করা হয়ে থাকে। এই সভ্যতায় আমরা সহজেই পূর্বসুরী পারাকাস সংস্কৃতিরই ধারাবাহিকতা লক্ষ করে থাকি। কিছু কিছু পরিবর্তন সূচিত হলেও, এদের বয়নশিল্প, সূচিকর্ম বা মৃৎপাত্র অনেকটা একই প্রকার। এদের আরও দুটি উল্লেখযোগ্য কীর্তি হল পুকুইয়ো ও নাজকা রেখা। এর মধ্যে প্রথমটি হল মাটির নীচ দিয়ে জলসংবহনের এক বিশেষ পদ্ধতি, নাজকারা যার উদ্ভব ঘটিয়েছিল। এখনও পর্যন্ত ৩২টি পুকুইয়ো পাওয়া গেছে। আর দ্বিতীয়টির কারণে নাজকারা আজ পৃথিবী বিখ্যাত। এগুলি হল মাটির উপর টানা বিশাল বিশাল সরলরেখা এবং তার সমন্বয়ে অঙ্কিত জ্যামিতিক চিত্র ও নানা পশুপাখির ছবি। এগুলির বিশালত্ব সত্যিই ধারণা করা কঠিন। প্রায়শই রেখাগুলি মাইলের পর মাইল জুড়ে বিস্তৃত এবং এতটাই বড় যে আধুনিক যুগে হেলিকপ্টার বা বিমানের সাহায্যেই একমাত্র তার পূর্ণাঙ্গ ছবি তোলা সম্ভব হওয়ার পর তাদের প্রকৃত চেহারা সম্পর্কে সঠিক ধারণা তৈরি করা গেছে।সুমিতা দাস: কলম্বাস-পূর্ব আমেরিকা: মুছে দেওয়া সভ্যতার ইতিহাস. কোলকাতা, পিপলস বুক সোসাইটি, ২০১৪। . পৃঃ - ৮২ - ৮৫। ড্রেসডেনের জার্মান গবেষিকা মারিয়া রাইখা এরকম ৫০টি চিত্র ও ১০০০টিরও বেশি রেখা আবিষ্কার করেছেন, যাদের কোনও কোনওটি এমনকী ২০ কিলোমিটার লম্বা।Reiche, Maria: Vorgeschichtliche Scharrbilder in Peru. In: Photographie und Forschung. Werkszeitung ZEISS-IKON, Bd. 6, Heft 4, 1954Reiche, Maria: Vorgeschichtliche Bodenzeichnungen in Peru. In: Die Umschau in Wissenschaft und Technik. Umschau Verlag, 55. Jahrgang, Heft 11, 1955Reiche, Maria: Peruanische Erdzeichnungen/Peruvian Ground Drawings. Hrsg: Kunstraum München e.V., München, 1974  নাজকাদের কোনও কেন্দ্রীয় রাষ্ট্র ব্যবস্থা গড়ে ওঠেনি। তাদের বসতিগুলি ছিল ছোট, কোনও শহরের চিহ্ন সেখানে খুঁজে পাওয়া যায়নি। তবে নাজকা উপত্যকার নিম্নাংশে কাউয়াচি নামক স্থানে একটি মাটির ঢিবি ও পিরামিড পাওয়া গেছে, যতদূর সম্ভব যা ধর্মীয় কারণেই ব্যবহৃত হত। এখানে বিভিন্ন প্রত্নতাত্ত্বিক খননকার্যে নানা ধর্মীয় আচার অনুষ্ঠান ও ভোজসভার চিহ্ন পাওয়া গেছে।  তাদের কৃষি ব্যবস্থা ছিল বেশ উন্নত। মিষ্টি আলু, স্কোয়াশ, মেইজ, ম্যানিওক, প্রভৃতি ফসল তারা উৎপাদন করতো। চাষের জন্য সেচের ব্যবস্থা ছিল। এছাড়া তারা সমুদ্রে জালের সাহায্যে মাছও ধরতো। সিল মাছ শিকারেও তারা ছিল দক্ষ। ৫০০ খ্রিষ্টাব্দ নাগাদ তাদের পতন শুরু হয়। ৭৫০ খ্রিষ্টাব্দের মধ্যে এই পতন মোটামুটি সম্পূর্ণ হয়। বিশেষজ্ঞরা এর কারণ হিসেবে সমুদ্র উপকূল অঞ্চলে বারে বারে আছড়ে পড়া সামুদ্রিক ঝড় তথা এল নিনো জনিত বন্যাকে অনেক সময়ই দায়ী করে থাকেন।Beresford-Jones, D., S. Arce, O.Q. Whaley and A. Chepstow-Lusty. "The Role of Prosopis in Ecological and Landscape Change in the Samaca Basin, Lower Ica Valley, South Coast Peru from the Early Horizon to the Late Intermediate Period ". Latin American Antiquity Vol. 20 পৃঃ - ৩০৩ - ৩৩০।  তথ্যসূত্র  বিষয়শ্রেণী:দক্ষিণ আমেরিকা বিষয়শ্রেণী:ইতিহাস বিষয়শ্রেণী:প্রাচীন সভ্যতা
গ্রন্থাগার বিজ্ঞানের পাঁচটি আইন হলো এসআর রঙ্গনাথন একটি গ্রন্থাগার ব্যবস্থা পরিচালনার নীতিমালার প্রস্তাবিত তত্ত্ব, যা ১৯৩১ সালে প্রকাশিত হয়। বিশ্বের অনেক গ্রন্থাগারিক নিজেদের দর্শনের ভিত্তি হিসাবে নীতিমালাগুলো গ্রহণ করেন।  ভারতের বিখ্যাত গ্রন্থাগার বিজ্ঞানী এস. আর. রঙ্গনাথন 1931 সালে গ্রন্থাগার বিজ্ঞানের জন্য পাঁচটি মৌলিক আইন প্রণয়ন করেন। এই আইনগুলো গ্রন্থাগার পরিচালনা ও ব্যবস্থাপনার মূলনীতি হিসেবে বিবেচিত হয়।   রঙ্গনাথনের গ্রন্থাগার বিজ্ঞানের পাঁচ আইন    ১. বই পাঠ করার জন্য    প্রতিটি বইয়ের উদ্দেশ্য হলো পাঠকের কাছে পৌঁছানো এবং তার জ্ঞান বৃদ্ধি করা।  এই আইন অনুযায়ী, গ্রন্থাগারের প্রতিটি বই পাঠকদের জন্য ব্যবহারযোগ্য করতে হবে।   ২. প্রত্যেক পাঠকের জন্য বই    প্রতিটি পাঠক যাতে প্রয়োজনমতো বই পেতে পারেন তা নিশ্চিত করতে হবে।  এটি গ্রন্থাগারে ব্যবস্থাপনার ক্ষেত্রে পাঠকের প্রয়োজনকে অগ্রাধিকার দেওয়ার কথা বলে।   ৩. প্রতিটি বই তার সঠিক পাঠক পাবে    প্রতিটি বইয়ের জন্য একজন সঠিক পাঠক থাকে।  গ্রন্থাগারকে এমনভাবে সংগঠিত করতে হবে যাতে বই এবং পাঠক একে অপরকে সহজে খুঁজে পায়।   ৪. পাঠকের সময়ের অপচয় করা যাবে না    পাঠকের সময় বাঁচানোর জন্য গ্রন্থাগারকে দ্রুত এবং কার্যকর সেবা দিতে হবে।  এটি গ্রন্থাগারের কার্যক্রমকে সহজ, দ্রুত এবং প্রযুক্তি-সমৃদ্ধ করার ওপর জোর দেয়।   ৫. গ্রন্থাগার একটি বেড়ে ওঠা প্রতিষ্ঠান    গ্রন্থাগারকে একটি জীবন্ত প্রতিষ্ঠান হিসেবে বিবেচনা করা উচিত, যা সময়ের সঙ্গে সঙ্গে বৃদ্ধি পায় এবং পরিবর্তিত প্রয়োজন মেটাতে সক্ষম হয়।  এটি গ্রন্থাগারের উন্নয়ন, প্রযুক্তি সংযোজন এবং সময়োপযোগী পরিবর্তনের প্রয়োজনীয়তা তুলে ধরে।   উপসংহার  এই পাঁচটি আইন গ্রন্থাগার ব্যবস্থাপনার মূলনীতি হিসেবে কাজ করে এবং গ্রন্থাগারিকদের নির্দেশনা প্রদান করে। এটি শুধু বই ও পাঠকের সম্পর্ককে সমন্বিত করে না, বরং গ্রন্থাগারের উন্নয়ন ও পাঠকের সন্তুষ্টি নিশ্চিত করতেও সহায়তা করে বিষয়শ্রেণী:গ্রন্থাগার বিজ্ঞান বিষয়শ্রেণী:তথ্য বিজ্ঞান বিষয়শ্রেণী:আচরণবিধি
বাদঘিজ প্রদেশ () আফগানিস্তানের ৩৪টি প্রদেশের একটি। এটি উত্তর-পশ্চিম আফগানিস্তানে, মুর্গাব নদী ও হারি রুদ নদীর অন্তর্বর্তী স্থানে অবস্থিত এবং উত্তরে সারাখ্‌স মরুভূমির প্রান্ত পর্যন্ত বিস্তৃত। প্রদেশটি ১৯৬৪ সালে হেরাত ও মেমানেহ প্রদেশের অংশবিশেষ নিয়ে গঠিত হয়। এর আয়তন ২০,৫৯১ বর্গ কিমি।  তথ্যসূত্র   আরও দেখুন   বিষয়শ্রেণী:আফগানিস্তানের প্রদেশ বিষয়শ্রেণী:বাদঘিজ প্রদেশ বিষয়শ্রেণী:১৯৬৪-এ প্রতিষ্ঠিত রাষ্ট্র ও অঞ্চল
সাঁতারকুল ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। এটিকে ঢাকা সিটি করপোরেশনের সাথে একীভূত করা হয় ও স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) অনুসারে ডিসিসির অন্তর্ভুক্ত করা হয়। বর্তমানে পুরো ইউনিয়নটি ঢাকা মহানগর (উত্তর)-এর ৪১তম ওয়ার্ডে অন্তর্ভুক্ত।   ইতিহাস  মুক্তিযুদ্ধের পর ভাটারা ইউনিয়নটি গড়ে ওঠে বৃহত্তর সাতারকূল ইউনিয়ন নামে। বৃহত্তর সাতারকুল ইউনিয়ন এক সময় বাড্ডা, ছোলমাইদ, ভাটারা, সাতারকুলে বিস্তৃত ছিল। পরবর্তীতে সাতারকুল ইউনিয়ন ভেঙ্গে সাতারকুল, বাড্ডা, ভাটারা ইউনিয়নে ভাগ হয়। সাতারকুল ইউনিয়নের সর্বশেষ চেয়ারম্যান ছিলেন জনাব ডা.আব্দুল মতিন।   আয়তন ও জনসংখ্যা  আয়তন : ১০ বর্গ মাইল।  লোক সংখ্যা : প্রায়  ৬৫,০০০. জন  পুরুষ :     ৩৫,০০০,০০ জন।  মহিলা :    ৩০,০০০.০০ জন।   আরও দেখুন    ভাটারা ইউনিয়ন  নাসিরাবাদ ইউনিয়ন  বাড্ডা ইউনিয়ন  তেজগাঁও উন্নয়ন সার্কেল   তথ্যসূত্র    বহিঃসংযোগ   বিষয়শ্রেণী:ঢাকা জেলার বিলুপ্ত ইউনিয়ন
ইচিং বিচিং বাংলাদেশ সহ ভারত উপমহাদেশের একটি জনপ্রিয় গ্রামীণ খেলা।বাংলাদেশের খেলাধুলা, রশীদ হায়দার, বাংলা একাডেমী সাধারণত এই খেলার জন্য শিশু ও কিশোরীরা গ্রাম সংলগ্ন সবুজ মাঠকে নির্বাচন করে। উচ্চতা অতিক্রম এই খেলার একটি অন্যতম বৈশিষ্ট্য।   খেলার নিয়মাবলী  দু'জন খেলোয়াড় পাশাপাশি বসে খেলোয়াড়দের অতিক্রম করার জন্য উচ্চতা নির্মাণ করে দেয়। প্রথমে তারা দু'পায়ের গোড়ালি দিয়ে উচ্চতা নির্মাণ করে। খেলোয়াড়রা উচ্চতা অতিক্রম করার পর তারা পায়ের উপর আরেক পা তুলে দিয়ে উচ্চতা বাড়িয়ে দেয়। এইভাবে পায়ের উপর প্রসারিত করতল স্থাপন করে উচ্চতা বাড়িয়ে তোলা হয়। উচ্চতা অতিক্রম করার পর বসে থাকা খেলোয়াড়রা দুই পা মুক্ত করে ত্রিকোণাকার একটি সীমানা তৈরি করে। এই পায়ে ঘেরা স্থানটি পা তুলে দম দিতে দিতে বা ছড়া আওড়াতে আওড়াতে তিনবার অতিক্রম করে লাফ দিয়ে পার হতে হয়। এই সীমানা অতিক্রম করার পর বসে থাকা খেলোয়াড়দের যুক্ত পাকে প্রতিটি খেলোয়াড় শূন্যে লাফিয়ে ইচিং বিচিং ছড়া বলতে বলতে দুইবার করে অতিক্রম করে নেয়। এটিই খেলার শেষ পর্ব।   তথ্যসূত্র   বিষয়শ্রেণী:বাংলাদেশের ঐতিহ্যবাহী ক্রীড়া
এএইচ৪৫ বা এশীয়া মহাসড়ক ৪৫ হল এশীয়া মহাসড়ক ব্যবস্থার অংশ।এটি কলকাতা থেকে শুরু করে ব্যাঙ্গালোর পর্যন্ত গেছে। এর মোট দৈর্ঘ্য ২০৩০ কিমি (১২৬০ মাইল)। এই মহাসড়কটি কলকাতায় এএইচ ১ এর সঙ্গে যুক্ত এবং ব্যাঙ্গালোর এ এএইচ৪৩ ও এএইচ৪৭ এর সঙ্গে যুক্ত হয়েছে।   পথনির্দেশ  কলকাতা-  এনএইচ ৬ - কলকাতা থেকে খড়গপুর  এনএইচ ৬০ - খডগপুর থেকে বালেশ্বর  এনএইচ ৫ - বালেশ্বর থেকে চেন্নাই  এনএইচ ৪ - চেন্নাই থেকে কৃষ্ণাগিরি  এনএইচ ৪৬ - কৃষ্ণাগিরি থেকে য়ালাজাপেট  এনএইচ ৭ য়ালাজাপেট থেকে ব্যাঙ্গালোর .ব্যাঙ্গালোর।   তথ্যসূত্র   বিষয়শ্রেণী:ভারতের সড়ক বিষয়শ্রেণী:এশীয় মহাসড়ক